Ulrich Salchow

Karl Emil Julius Ulrich Salchow (født 7. august 1877, død 18. april 1949) var en svensk kunstløper (AIK).

Salchow var den første olympiske gullmedaljøren i kunstløp, han vant da øvelsen var med for første gang i London under Sommer-OL 1908.
Han dominerte sporten stort på begynnelsen av 1900-tallet. Han vant 10 verdensmesterskap mellom 1901 og 1911 og 7 europamesterskap i årene 1893 til 1913.

I 1909 introduserte han Salchow-hoppet, et hopp hvor utøveren satser bakover på venstre ben med innerskjær hvor høyre ben svinges rundt for å skape rotasjon og hvor man letter idet høyre ben svinges fra bak til foran. Salchow vant alle sine medaljer med ett og samme par skøyter.

Salchow var president i International Skating Union fra 1925 til 1937. Han var også president for Svenska Skridskoförbundet i 3 perioder (1918–1920, 1923–1930 og 1935–1938).

Referanser

Eksterne lenker 
 
 
 

Svenske kunstløpere
Idrettsledere
Olympiske mestere for Sverige
Verdensmestere i kunstløp
Medaljevinnere under Sommer-OL 1908
Deltakere for Sverige under Sommer-OL 1908
Kunstløpere under Sommer-OL 1908
Deltakere for Sverige under Sommer-OL 1920
Kunstløpere under Sommer-OL 1920
Personer fra København
Artikler i skøytesportprosjektet
Fødsler i 1877
Dødsfall i 1949
Olympiske medaljevinnere i kunstløp